
PRODUKTRESUMÉ

for

Pimodine, oral suspension


0.	D.SP.NR.
34633

1.	VETERINÆRLÆGEMIDLETS NAVN
Pimodine

Lægemiddelform: Oral suspension
Styrke(r): 5 mg/ml

2.	KVALITATIV OG KVANTITATIV SAMMENSÆTNING
Hver ml indeholder: 

Aktivt stof:

Pimobendan		5 mg

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Natriumbenzoat (E211)
	1,5 mg

	Hydroxypropylcellulose
	

	Macrogol 300
	

	Citronsyre, vandfri
	

	Xanthangummi
	

	Glycerol
	

	Mikrokrystallinsk cellulose og natriumcarmellose
	

	Dinatriumphosphatdihydrat
	

	Natriumdihydrogenphosfatdihydrat
	

	Smag af roastbeef
	

	Vand, renset
	



Hvid til råhvid suspension. 


3.	KLINISKE OPLYSNINGER

3.1	Dyrearter, som lægemidlet er beregnet til
Hund.

3.2	Terapeutiske indikationer for hver dyreart, som lægemidlet er beregnet til
Behandling af kongestiv hjerteinsufficiens hos hund forårsaget af valvulær insufficiens (mitral og/eller trikuspidal regurgitation) eller dilateret kardiomyopati (DCM). 

3.3	Kontraindikationer
Pimobendan må ikke anvendes ved hypertrofisk kardiomyopati eller kliniske tilstande, hvor en forøgelse af minutvolumen umuliggøres af funktionelle eller anatomiske årsager (f.eks. aorta stenose). 
Må ikke anvendes i tilfælde af svært nedsat leverfunktion, da pimobendan hovedsageligt metaboliseres via leveren. 
Må ikke anvendes i tilfælde af overfølsomhed over for det aktive stof, eller over for et eller flere af hjælpestofferne. 

3.4	Særlige advarsler
Ingen.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Hvis produktet gives til hunde med diabetes, skal blodsukkerniveauet overvåges nøje.
Det anbefales at hjertefunktion og -morfologi overvåges hos dyr, der behandles med pimobendan. 

Særlige forholdsregler for personer, der administrerer veterinærlægemidlet til dyr
[bookmark: _Hlk198307934]Ved overfølsomhed over for pimobendan, natriumbenzoat, et eller flere af hjælpestofferne bør kontakt med veterinærlægemidlet undgås. 
Dette veterinærlægemiddel kan forårsage hud- og øjenirritation. Undgå kontakt med hud og øjne. I tilfælde af kontakt med øjnene eller spild på huden skylles straks grundigt med vand. 
Vask hænder efter brug. 
Undgå at spise, drikke eller ryge under brug af produktet. 
Utilsigtet indtagelse, især hos børn, kan medføre takykardi, ortostatisk hypotension, ansigtsrødmen og hovedpine. 
[bookmark: _Hlk191895377]For at undgå utilsigtet indtagelse, bør en fyldt sprøjte ikke efterlades uden opsyn og flasken og den brugte sprøjte bør opbevares i den originale æske for at forhindre børn i at få adgang til veterinærlægemidlet. 
[bookmark: _Hlk188531469][bookmark: _Hlk191895460]Luk flasken stramt til med låget umiddelbart efter at den ønskede mængde opløsning er trukket op i sprøjten. Veterinærlægemidlet skal bruges og opbevares utilgængeligt for børn. 
I tilfælde af utilsigtet indtagelse skal der straks søges lægehjælp, og indlægssedlen eller etiketten bør vises til lægen. 

Særlige forholdsregler vedrørende beskyttelse af miljøet
Ikke relevant.

3.6	Bivirkninger

	Sjælden
(1 til 10 dyr ud af 10.000 behandlede dyr):
	Øget hjertefrekvens1,3
Opkastning1, diarré2, 
Anoreksi2, Letargi 2 
Hjerteklapfejl4,5,6 

	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Petekkier på slimhinder5, blødning (subkutan)5


1 	Denne virkning er dosisafhængig og kan undgås ved at reducere dosis.
2 	Forbigående. 
3 	Forårsaget af en moderat positiv kronotrop virkning. 
4 	Observeret under kronisk pimobendan-behandling hos hunde med mitralklapsygdom. 
5	Årsagssammenhæng med pimobendan er ikke klart fastslået, tegnene forsvinder når behandlingen afbrydes. 
6 	Øget mitral regurgitation. I forbindelse med jet-læsioner. 

[bookmark: _Hlk66891708]Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning
Veterinærlægemidlets sikkerhed under drægtighed og laktation er ikke fastlagt.

Drægtighed og laktation:

Laboratorieundersøgelser med rotter og kaniner vedrørende pimobendan har ikke givet anledning til mistanke om føtotoksiske virkninger, og embryotoksiske virkninger forekom kun ved doser, der var toksiske for moderen. Laboratorieundersøgelser med rotter har vist, at pimobendan udskilles i mælken.
Må kun anvendes i overensstemmelse med den ansvarlige dyrlæges vurdering af benefit/risk-forholdet.

3.8	Interaktion med andre lægemidler og andre former for interaktion
Den af pimobendan fremkaldte stigning i hjertets kontraktilitet dæmpes ved tilstedeværelse af calciumantagonisterne verapamil og diltiazem samt β-blokkeren propranolol.
I farmakologiske studier sås ingen interaktion mellem hjerteglycosidet ouabain (strofantin) og pimobendan. 

3.9	Administrationsveje og dosering
Oral anvendelse. 

Veterinærlægemidlet skal rystes grundigt i 30 sekunder inden dosering. 

For at sikre korrekt dosering bør legemsvægten bestemmes så nøjagtigt som muligt. 

Veterinærlægemidlet skal indgives oralt i en dosis på 0,2 mg til 0,6 mg pimobendan/kg kropsvægt pr. dag. Den daglige dosis bør opdeles i to lige store doser (dvs. 0,1 mg til 0,3 mg pimobendan/kg kropsvægt, svarende til 0,2 ml til 0,6 ml af veterinærlægemidlet pr. 10 kg kropsvægt), som skal gives med ca. 12 timers mellemrum. Hver dosis skal gives direkte i munden på tom mave og mindst en time før fodring ved hjælp af en af de medfølgende doseringssprøjter.

Ved mildt kongestivt hjertesvigt kan en daglig dosis i den nedre ende af dosisintervallet (dvs. 0,1 mg/kg to gange dagligt) være tilstrækkeligt. Hvis der imidlertid ikke ses et tydeligt respons inden for en uge, bør dosis øges. Den anbefalede maksimale dosis er op til 0,3 mg/kg pr. dosis, indgivet to gange dagligt. Vedligeholdelsesdosen bør tilpasses individuelt af den behandlende dyrlæge afhængigt af sygdommens sværhedsgrad. Dosis kan derefter justeres i overensstemmelse hermed afhængigt af det kliniske respons.  
Overskrid ikke den anbefalede dosis.

Følgende doseringstabel kan bruges som vejledning til at fastlægge den dosis i ml, der svarer til en dosis på 0,25 mg/kg to gange dagligt:

	Hundens vægt
(kg)
	Dosis på 0,25 mg/kg – skal gives to gange dagligt med 12 timers mellemrum.

(ml)

	2
	0,1

	3
	0,15

	4
	0,2

	5
	0,25

	6
	0,3

	8
	0,4

	10
	0,5

	12
	0,6

	14
	0,7

	15
	0,75

	16
	0,8

	18
	0,9

	20
	1,0

	22
	1,1

	24
	1,2

	26
	1,3

	28
	1,4

	30
	1,5

	32
	1,6

	34
	1,7

	36
	1,8

	38
	1,9

	40
	2,0



Pimobendan kan også bruges i kombination med diuretika, f.eks. furosemid.

Dette veterinærlægemiddel skal indgives ved hjælp af de(n) relevante målesprøjte(r).  
Der medfølger 2 målesprøjter i pakken. Sprøjten på 1 ml har en doseringsskala i ml (0,1 ml til 1 ml) og kan bruges til præcis dosering til hunde på op til 20 kg med en dosis på 0,25 mg/kg to gange dagligt. 
5 ml-sprøjten har ligeledes en doseringsskala i ml (0,5 ml til 5 ml) og kan bruges til dosering til større hunde på op til 100 kg med en dosis på 0,25 mg/kg to gange dagligt.
I tilfælde, hvor der kræves mere end 25 mg (5 ml) til en enkelt dosis, skal der anvendes en sprøjte af passende størrelse til at afmåle den resterende del af den dosis, der skal indgives. 

Ved en dosis på 0,1 mg/kg er 1 ml-sprøjten ikke egnet til hunde, der vejer mindre end 5 kg, og 5 ml-sprøjten er ikke egnet til hunde, der vejer mindre end 25 kg. 

Sprøjten anvendes på følgende måde: 

1. Ryst flasken grundigt. Tryk nedad og skru flaskelåget af. Sæt doseringssprøjten fast på flasken ved forsigtigt at skubbe enden ned over flaskens top.
1. Vend flasken/sprøjten på hovedet. Træk stemplet ud, indtil medicinniveauet svarer til hundens dosis i milliliter (ml).
1. Vend flasken med bunden opad, og skru med en drejende bevægelse doseringssprøjten af flasken.
1. Tryk på stemplet for at tømme sprøjtens indhold direkte ind i hundens mund.

[bookmark: _Hlk188532440]For at undgå kontaminering må den medfølgende sprøjte kun anvendes til administration af denne orale suspension. De brugte sprøjte(r) skal opbevares sammen med veterinærlægemidlet i den originale æske.
Efter administration sættes låget på igen og lukkes tæt. 
Hvis nødvendigt, rengør sprøjtens med en ren, tør serviet. Hvis sprøjten tilstopper, skylles sprøjten med vand uden at fjerne stemplet og sprøjtens yderside tørres af med en ren serviet. Den brugte serviet/klud skal smides ud. 

3.10	Symptomer på overdosering (og, hvis relevant, nødforanstaltninger og modgift)
Overdosering kan medføre en positiv kronotrop virkning, opkastning, apati, ataksi, hjertemislyde eller hypotension. I dette er tilfælde, skal dosis reduceres og en passende symptomatisk behandling iværksættes. Ved langvarig eksponering (6 måneder) hos raske beaglehunde med 3 til 5 gange den anbefalede dosis, blev fortykkelse af mitralklappen og venstresidig ventrikelhypertrofi observeret hos nogle hunde. Disse forandringer er af farmakodynamisk oprindelse.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Ikke relevant.


4.	FARMAKOLOGISKE OPLYSNINGER

4.1	ATCvet-kode
QC01CE90.

4.2	Farmakodynamiske oplysninger
Pimobendan, et benzimidazol-pyridazinon-derivat, er et ikke-sympatomimetisk, ikke-glykosidisk inotropisk stof med kraftige karudvidende egenskaber. Pimobendan udøver sin stimulerende virkning på hjertemusklen gennem en dobbelt virkningsmekanisme: øget calciumfølsomhed i hjertets myofilamenter og hæmning af fosfodiesterase (type III). Det udviser desuden en karudvidende virkning gennem en hæmmende virkning på fosfodiesterase III-aktiviteten. 
Ved anvendelse til symptomatisk valvulær insufficiens sammen med furosemid, er det vist, at veterinærlægemidlet forbedrer livskvaliteten og forlænger den forventede levealder hos behandlede hunde. 
Ved anvendelse i et begrænset antal tilfælde af symptomatisk dilateret kardiomyopati (DCM) samtidig med furosemid, enalapril og digoxin, er det vist, at veterinærlægemidlet forbedrer livskvaliteten og forlænger den forventede levealder hos behandlede hunde.

4.3	Farmakokinetiske oplysninger

Absorption
Efter oral administration af dette veterinærlægemiddel er den absolutte biotilgængelighed af det aktive stof 60-63%. Da samtidig med eller tidligere foderindtag reducerer biotilgængeligheden, bør pimobendan gives ca. 1 time før fodring. 
Efter oral administration af en enkelt dosis of 0.31-0,48 mg pimobendan/kg legemsvægten til fastende hunde, Den gennemsnitlige maksimale koncentration (Cmax) på ca. 45 ng/ml blev nået efter en median på 0,5 timer (Tmax varierende fra 0,17 til 1,5 timer) med et gennemsnitligt AUCt på 44,41 ng/ml*time.

Distribution
Fordelingsvolumenet er 2,6 l/kg, hvilket indikerer, at pimobendan let fordeles i vævene. Den gennemsnitlige plasmaproteinbinding er 93%. 

Metabolisme
Ved oxidativ demethylering dannes den aktive hovedmetabolit (UD-CG 212). Fortsatte metaboliseringsveje er fase II-konjugater af UD-GC-212, såsom glucuronider og sulfater. 

Eliminering
Plasmahalveringstiden for pimobendan er 0,5 ± 0,2 timer. Næsten hele dosis udskilles via fæces. 


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler.

5.2	Opbevaringstid
Opbevaringstid for 100 ml flaske i salgspakning: 2 år.
Opbevaringstid for 30 ml flaske i salgspakning: 18 måneder.
Opbevaringstid efter første åbning af den 100 ml indre emballage: 6 måneder.
Opbevaringstid efter første åbning af den 30 ml indre emballage: 3 måneder.

5.3	Særlige forholdsregler vedrørende opbevaring
Der er ingen særlige krav vedrørende opbevaringstemperaturer for dette veterinærlægemiddel.
Opbevares i den originale beholder.
Opbevar flaske tæt tillukket.

5.4	Den indre emballages art og indhold
Dette veterinærlægemiddel leveres i ravfarvede polyethylenterephthalat (PET)-plastflasker til flere doser med et fyldningsvolumen på 30 ml og 100 ml, forseglet med et skruelåg med dråbetæller af polyethylen (med en indsats af lavdensitetspolyethylen (LDPE)). 
Der medfølger to målesprøjter af polyethylen/polypropylen med stempel af højdensitetspolyethylen (HDPE) og cylinder af polypropylen (PP) (1 ml og 5 ml) til hver flaske. 

Kartonæske indeholdende 1 hætteglas á 30 ml, en sprøjte på 1 ml og en sprøjte på 5 ml.
Kartonæske indeholdende 1 hætteglas á 100 ml, en sprøjte på 1 ml og en sprøjte på 5 ml.

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Norbrook Laboratories (Ireland) Limited
Rossmore Industrial Estate
Monaghan
Irland



Repræsentant
Biovet ApS
Kongevejen 66
3480 Fredensborg

7.	MARKEDSFØRINGSTILLADELSESNUMMER (-NUMRE)
74111

8.	DATO FOR FØRSTE TILLADELSE
27. juli 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
B

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

